Bauntin evenkiläinen piiri Burjatian kartalla.
**Bauntin evenkiläinen piiri** (ven. Ба́унтовский эвенки́йский райо́н, *Bauntovski evenkijski raion*, burjaatiksi Баунтын аймаг, *Bauntyn aimag*) on kunnallinen itsehallintoalue Burjatian tasavallassa Venäjällä. Vuonna 1925 perustetun piirin pinta-ala on 66 816 neliökilometriä. Asukkaita on 10 300 henkeä (vuonna 2009).

Bauntin piiri sijaitsee Burjatian koillisosassa. Pohjoisessa se rajoittuu Mujan piiriin, idässä Taka-Baikalian aluepiiriin, etelässä Jeravnan piiriin, lounaassa Horin ja Pribaikaljen piireihin, lännessä Barguzinin ja Kurumkanin piireihin sekä luoteessa Pohjois-Baikalin piiriin.

Suurin osa piirin alueesta kuluu Vitimin ylätasankoon. Pohjoisessa kohoavat Tsipikan- eli Babant-vuoret. Niiden ja Južno-Muiski-harjanteen välissä on Bauntin kattilalaakso, jossa virtaa Vitimin sivujoki Tsipa. Piiri on saanut nimensä laaksossa sijaitsevasta Baunt-järvestä.

Piiriin kuuluu 9 maalaiskuntaa: Amalat (keskuspaikka Mongoi), Bagdarin, Severnyi, Tsipikan, Uakit, Usoi (Rossošino), Ust-Džilinda, Vitimkan (Varvarinsk) ja Vitim (Romanovka). Hallinnollinen keskus on Bagdarinin kylä, josta on maanteitse 597 kilometriä tasavallan pääkaupunkiin Ulan-Udeen. Asutuskeskuksia on yhteensä 23.

Seudun kanta-asukkaita ovat evenkit, joita on nykyään 5,4 % piirin väestöstä. Venäläisiä on 76,8 % ja burjaatteja 14,7 %. Lähes 41 % väestöstä asuu Bagdarinin piirikeskuksessa.

Talous perustuu kullan ja muiden hyötykaivannaisten tuotantoon. Maatalous on keskittynyt karjan- ja poronhoitoon. Lisäksi harjoitetaan metsästystä.

Piirissä toimii evenkien kulttuurikeskus, *Osikta* ("Tähti") -perinneyhtye ja vuonna 1981 perustettu Pohjois-Burjatian kansojen museo. Hopton-vuoren juurella on Bauntin kivennäisvesi- ja ilmakylpylä. Luonnonmuistomerkeistä huomattavin on Bagdarinin lähellä sijaitseva *Dolganskaja jama*, joka on yksi Siperian suurimmista luolista.

Lähteet
-------

1. ↑  Burjaad Respublika: Zahirgaata gazar daidyn hubaari *egov-buryatia.ru*. Viitattu 21.1.2010. (venäjäksi)[vanhentunut linkki]
2. ↑  Ministerstvo kultury Respubliki Burjatija: Bauntovski raion *minkultrb.ru*.  Arkistoitu 7.11.2009. Viitattu 16.1.2010. (venäjäksi)
3. 1 2 3 4 5  Bauntovski evenkijski munitsipalnyi raion *egov-buryatia.ru*. Viitattu 16.1.2010. (venäjäksi)
4. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 16.1.2010. (venäjäksi)
5. 1 2  Bauntovski evenkijski munitsipalnyi raion: Geografitšeskaja spravka *egov-buryatia.ru*. Viitattu 16.1.2010. (venäjäksi)
6. ↑  Bauntovski evenkijski munitsipalnyi raion: Selskije poselenija *egov-buryatia.ru*. Viitattu 16.1.2010. (venäjäksi)
7. ↑  Bauntovski evenkijski munitsipalnyi raion: Demografitšeskaja situatsija *egov-buryatia.ru*. Viitattu 16.1.2010. (venäjäksi)
8. ↑  Bauntovski evenkijski munitsipalnyi raion: Obrazovanije *egov-buryatia.ru*. Viitattu 16.1.2010. (venäjäksi)
9. ↑  Bauntovski evenkijski munitsipalnyi raion: Kultura *egov-buryatia.ru*. Viitattu 16.1.2010. (venäjäksi)
10. ↑  Bauntovski evenkijski munitsipalnyi raion: Sanatorii *egov-buryatia.ru*. Viitattu 16.1.2010. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bauntin evenkiläinen piiri**.
* Bauntin evenkiläinen piiri Burjatian tasavallan sivustolla (venäjäksi)

Burjatian piirit ja *kaupunkipiirit*
Barguzin • 
Bauntin Evenkia • 
Bitšura • 
Džida • 
Hori • 
Ivolga • 
Jeravna • 
Kabansk • 
Kižinga • 
Kjahta • 
Kurumkan • 
Muhoršibir • 
Muja • 
Oka • 
Pohjois-Baikal • 
Selenga • 
*Severobaikalsk* • 
Tarbagatai • 
Tunka • 
*Ulan-Ude* • 
Zaigrajevo • 
Zakamensk